crochet24: October 2011
Die afgelope week het ek sommer 2 keer n lekker bederf gekry. Eerstens het d nuwe Molly makes uitgekom! Jippie! Kon nie wag nie, brand al om die sappige wortels en ertjies op die voorbeeld te hekel nie. En dan het die nuwe hekelboek wat ek bestel het ook gekom. Sjoe en is daar nou nie n magdom patrone in nie, ek gaan nie weet met watter een om te begin nie! Die naweek het ek vir die eerste keer n ronde gebreide lappie probeer. Vier naalde is nodig hiervoor en dit het maar mooi kophou geverg. Ek het al in die verlede kuise met 5 naalde gebrei, maar die ronde lappie was n heel nuwe uitdaging. Ons het n heel rustige naweek op die plaas gehad. Die kiddies het geleentheid gehad om die dag oue kalfies te vryf.
En ekt foto's geneem van die fynste groen waterplantjies. En so kom n naweek ook al weer tot n einde. Kreatiewe week word ieder een toegewens.
En daar is ons al wraggies weer aan die einde van die week en ek het nog nie eers bietjie gesels nie! Wel laat ek begin deur te vertel van my uitstappie wolwinkwl toe vanoggend. Ekt nog blou wol gaan koop vir die Noag en Ark kombers. Sommer lekker groot pullskein bolle gekoop. Dit werk goedkoper uit as die kleiner bolle.
Ek wil een van die (vele) blogs wat ek lees wat ek met jul wil deel. Dit is http://cherryheart.blogspot/ Sulke oulike goedjies daar, onder andere die granny hearts. Maak mens sommer lus om dadelik die hekelpen te gryp! Maar ek sal myself inhou, ek het nog n paar halwe projekte en dan nou die N+A kombers wat eers aandag moet kry!
Ietsie anders voor ek groet, ek het die mooi koekstaander in die week by n antieke winkel gekoop vir R30- ja jyt reg gelees!! Net R30!!! So pragtig vir my!
n Heerlike naweek vol sonskyn en vreugde vir ieder een.
Hier is n paar foto's van die Josef's kleed kombers. Ek kon nogsteeds nie geleentheid kry om mooi foto's van die kombers te neem nie, beligting is swak, maar loer maar solank.
Voorlopig is dit al ta-da foto's, maar ek sal spoedig nog opsit. Ek gaan vandag met die Noag en die Ark kombers begin, baie opgewonde!! Wag al lankal om hom te hekel en aangesien ek die naweek een van my halwe projekte klaargemaak het, beloon ek nou myself om met n nuwe een te kan begin.